

**Z Á P I S N I C A**

**zo zasadnutia Obecného zastupiteľstva**

V SILADICIACH

**DŇA: 24.09.2018**

Prítomní: podľa prezenčnej listiny ( príloha č. 1)

Poslanci: Ing.. Janka Antalová, Peter Varga, Pavol Šimonák, Vladimír Hábel, Ing. Zuzana Nosková, Jozef Trnovec

Ospravedlnený poslanec: Peter Lančarič

Overovatelia zápisnice: Pavol Šimonák, Peter Varga

Rokovanie viedol: starosta obce Róbert Repka

Program: súčasťou zápisnice ( Pozvánka, príloha č. 2)

Zapisovateľka: Zuzana Jurišová

**1.2..BOD: Otvorenie zasadnutia, určenie zapisovateľa a overovateľov**

Boli prítomní 6 poslanci OZ. Za overovateľov zápisnice boli určení poslanci: Pavol Šimonák a Peter Varga, za zapisovateľku bola určená p. Zuzana Jurišová.

**3.BOD Schválenie programu**

Starosta obce navrhol vymeniť body podľa priloženého programu v Pozvánke: Bod č. 6 Žiadosť o odkúpenie pozemku na parcele č. 827/253 bude prerokovaný ako bod 5. a Bod č.5 Návrh VZN č. 3/2018 bude prerokovaný ako bod č. 6.

**Hlasovanie č. 1**

Za: 6 zdržal sa: 0 proti: 0

OZ schválilo v zmysle ustanovenia § 11 ods. 4. Zákona č. 369/1990 Z.z. o obecnom zriadení, v znení neskorších predpisov/ Zákon o obecnom zriadení / program rokovania podľa bodov uvedených v pozvánke a s výmenou bodov č. 5 a 6. ( Pozvánka, príloha č. 2)

**4. BOD: Plnenie uznesení z predchádazjúceho obecného zastupiteľstva**

Starosta obce konštatoval, že všetky uznesenia zo zasadnutia OZ, ktoré sa konalo dňa 26.06.2018 boli splnené.

**5. BOD Žiadosť o odkúpenie pozemku na parcele č. 827/253**

Na obec Siladice bola doručená žiadosť od: Mariána  Ďuriša, ktorý má rozostavaný rodinný dom v k.ú. obce Siladice a žiada o odkúpenie 48 m2. Vzhľadom na skutkový stav, že predmetná časť garáže, ktorá je umiestená na pozemku obce Siladice poslanci v rozprave uviedli, že chyba nastala pri vymeriavaní, resp. zakresľovaní pri plánoch k výstavbe rodinného domu a príslušenstva. Z toho dôvodu poverujú Obecný úrad v Siladiciach, aby kontaktovali p. Ďuriša, aby doložil geometrický plán a zároveň presúvajú tento bod na nasledujúce zasadnutie Obecného zastupiteľstva, kde sa rozhodne akú výmeru obec predá. Vzhľadom k tomu, že sa jedná o majetok obce, Obec Siladice musí postupovať v súlade so zákonom ako prevod hodný s osobitným zreteľom predaja.

**Hlasovanie č. 2**

Za: 6 zdržal sa: 0 proti: 0

**UZNESENIE č. 24/2018**

Obecné Zastupiteľstvo v Siladiciach presúva Žiadosť Mariána Ďuriša na nasledujúce zasadnutie Obecného zastupiteľstva po splnení podmienky ako doloženie Geometrického plánu. Predmetná žiadosť sa následne bude opakovane prejednávať. Zároveň poveruje Obecný úrad v Siladiciach, aby informoval p. Ďuriša.

**6. BOD Návrh VZN č. 3/2018**

Starosta obce predniesol Návrh VZN č. 3.

Jedná sa o „Územný plán obce Siladice – Zmeny a doplnky č. 2 „. Starosta obce predniesol návrh, poslanci nemali pripomienky, dal hlasovať.

**Hlasovanie č. 3**

Za: 6 zdržal sa: 0 proti: 0

**UZNESENIE č. 25/2018**

Obecné zastupiteľstvo v Siladiciach

###### berie na vedomie

1. Správu o obstaraní „Územného plánu obce Siladice – Zmeny a doplnky č. 2“.
2. Stanovisko Okresného úradu Trnava, odboru výstavby a bytovej politiky zn. OU-TT-OVBP1-2018/028358/Há zo dňa 23. 08. 2018 k návrhu „Územného plánu obce Siladice – Zmeny a doplnky č. 2.“

###### schvaľuje

###### „Územný plán obce Siladice – Zmeny a doplnky č. 2“.

1. Rozhodnutie schvaľujúceho orgánu o námietkach a pripomienkach uplatnených pri prerokovaní návrhu „Územného plánu obce Siladice – Zmeny a doplnky č. 2.“
2. Všeobecne záväzné nariadenie obce Siladice, ktorým sa vyhlasuje záväzná časť návrhu „Územného plánu obce Siladice – Zmeny a doplnky č. 2.“

###### odporúča

###### starostovi obce Siladice

1. Zabezpečiť vypracovanie čistopisu „Územného plánu obce Siladice – Zmeny a doplnky č. 2“, a jeho uloženie na Okresnom úrade Trnava, odbore výstavby a bytovej politiky, na Spoločnom obecnom úrade Hlohovec a na Obecnom úrade v Siladiciach a zaslať registračný list o obsahu územného plánu spolu s kópiou uznesenia o jeho schválení Ministerstvu dopravy a výstavby SR.
2. Vyhlásiť záväzné časti návrhu „Územného plánu obce Siladice – Zmeny a doplnky č.2“, všeobecne záväzným nariadením a zverejniť ich v zmysle § 27 ods. 3 a 4 písm. a) a b) zák. č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

**7. BOD Žiadosť o osadenie stĺpov verejného osvetlenia.**

Na obecný úrad bola doručená žiadosť o osadenie stĺpov verejného osadenia od p. Raua Martina. V žiadosti je uvedené že plánuje výstavbu rodinného domu na parcele č. 222/10 v k.ú. Siladice. ( Žiadosť príloha tejto zápisnice) Žiada o stanovisko obce, či e možné zabezpečiť osadenie nových stĺpov verejného osvetlenia vrátanie svietidiel. Po rozprave poslancov vzhľadom na skutkový stav sa dohodli, že t.č. nie je možné vyhovieť predmetnej žiadosti a starosta obce dal hlasovať:

**Hlasovanie č. 4**

Za: 0 zdržal sa: 0 proti: 6

**UZNESENIE č. 26/2018**

Obecné Zastupiteľstvo v Siladiciach nesúhlasí s osadením stĺpov verejného osvetlenia na základe žiadosti Martina Raua.

**8. BOD Plán kontinuálneho vzdelávania**

Starosta obce predniesol Plán kontinuálneho vzdelávania pre: Materskú školu Siladice 247. Polanci k uvedenému plánu nemali námietky, starosta obce dal hlasovať.

**Hlasovanie č. 5**

Za: 6 zdržal sa: 0 proti: 0

**UZNESENIE č. 27/2018**

Obecné Zastupiteľstvo v Siladiciach schvaľuje Plán kontinuálneho vzdelávania pre Materskú školu Siladice 247.

**9. BOD Informácia o návrhu štúdie na prestavbu objektu škôlky**

Starosta obce predniesol návrhy štúdie na prestavbu škôlky. Návrh pozostával z informácie, že Materská škola v Siladiciach je v prenajatých priestoroch Poľnohospodárskeho družstva. Budova bývalej Základnej školy v Siladiciach je prázdna. Situáciu je možné riešiť viacerými spôsobmi. Rekonštrukciou budovy bývalej Základnej školy, alebo výstavbou novej Materskej školy. V rámci rozpravy boli prebrané varianty, výstavba klasickej budovy, resp. tzv. „ kontajnerovej škôlky“ Situáciou ohľadom Materskej školy sa bude Zastupiteľstvo zaoberať na ďalších zasadnutiach Obecného zastupiteľstva.

**10. BOD Návrhy priorít do rozpočtu na rok 2019**

Starosta obci informoval poslancov OZ ohľadom návrhov priorít do rozpočtu na rok 2019. Oboznámil ich s plánmi zakomponovať do rozpočtu obce práce a materiály v súvislosti s vodným hospodárstvom ohľadom Hydroglóbusu v obci, potrebných úprav na kvalite vody a taktiež o zakomponovaní do rozpočtu postupnú výmenu vodomerov.

Zároveň navrhol poslancom, aby zaslali na Obecný úrad v Siladiciach svoje návrhy a námety, ktoré by bolo vhodné zaradiť do výdavkov pri schvaľovaní rozpočtu na rok 2019.T: 30.10.2018

**Hlasovanie č. 6**

Za: 6 zdržal sa: 0 proti: 0

Poslanci OZ Siladice uvedené berú na vedomie.

**11. BOD Došlá pošta, rôzne**

Starosta obce uviedol, že v rámci došlej pošty neboli doručené žiadne žiadosti ani informácie.

**12. BOD Záver**

Starosta obce poďakoval prítomným za účasť a ukončil zasadnutie OZ.

Zapísala: Zuzana Jurišová dňa: 26.09.2018 ..............................

Overovatelia zápisnice:

Dňa 26.09.2018 Pavol Šimonák, poslanec ....................................

Dňa: 26.09.2018 Peter Varga, poslanec .....................................

Starosta obce súhlasí s Uzneseniami v zápisnici č. 05/2018

...............................

Róbert Repka, starosta obce, 26.09.2018

Všetky prílohy k Zápisnici č. 05/2018 sú k nahliadnutiu k dispozícii na Obecnom úrade v Siladiciach.